
VODIČ ZA APLICIRANJE
Drugi poziv za dostavljanje predloga projekta “Prvo prava”
______________________________________________
Rok za podnošenje prijava: 1. avgust 2026.








Ovaj projekat implementira se uz finansijsku pomoć Evropske unije. Za sadržinu ove publikacije isključivo je odgovorna Inicijativa mladih za ljudska prava i ta sadržina nipošto ne izražava zvanične stavove Evropske unije.

POZIV ZA DOSTAVLJANJE PREDLOGA PROJEKATA “PRVO PRAVA”
 
	 
📅 Rok za prijavu
1. avgust 2026. godine
	 
💶 Iznosi grantova
Lot 1: do 10.000 EUR
Lot 2: do 5.000 EUR
	 
📧 Kontakt
konkurs@yihr.org


 
[bookmark: _f8rw1ldujy7]1. O projektu „Prvo prava“
Inicijativa mladih za ljudska prava sprovodi projekat “Prvo Prava”, uz finansijsku podršku Evropske unije,  koji ima za cilj da ojača participativnu demokratiju i podrži Srbiju na putu ka članstvu u EU podizanjem kapaciteta organizacija civilnog društva sa posebnim fokusom na mlade i marginalizovane grupe. Ovaj projekat implementiraju Inicijativa mladih za ljudska prava, Vojvođanski građanski centar i Nezavisno društvo novinara Vojvodine iz Novog Sada, Odbor za ljudska prava iz Niša, Centar za razvoj zajednice Link iz Sombora, Livrit iz Preševa  i Centar za akademski progres iz Novog Pazara. 
 
Projektom “Prvo Pravo” u toku tri godine biće podržano ukupno 30 udruženja građana i neformalnih grupa iz Srbije. U okviru ovog poziva, Inicijativa mladih za ljudska prava će finansijski podržati 10 projekata koji su usmereni na unapređenje poštovanja ljudskih prava i učvršćivanje vladavine prava. U ovom ciklusu podrške biće podržano 3 projekta koja su usmerena na javnozagovaračke inicijative za donošenje/izmene ili bolju primenu javnih politika Republike Srbije i 7 projekta koji će biti usmereni na građanski aktivizam u oblasti ljudskih prava i vladavine prava.

U prvom ciklusu podrške pristiglo je preko 70 prijava zainteresovanih udruženja građana i neformalnih grupa. Nakon evaluacije pristiglih predloga, dodeljena su sredstva za 10 udruženja i neformalnih grupa nakon procesa selekcije. 
 
	Ovim konkursom biće podržano 10 projekata - 3 u okviru Lota 1 (javno zagovaranje, do 10.000 EUR) i 7 u okviru Lota 2 (građanski aktivizam, do 5.000 EUR).


 
Politički i društveni kontekst u Srbiji od kraja 2024. godine odlikuje povećani nivo građanske participacije, pokrenut studentskim blokadama i zahtevima za poštovanjem vladavine prava i ljudskih prava. Rešenost i upornost gađana da se utiče na donosioce odluka praćena je visokim nivoom građanskog aktivizma.
 
Inicijativa mladih za ljudska prava ovim pozivom koji je namenjen udruženjima građana i neformalnih grupama želi da podrži napore građana širom Srbije da sprovedu aktivnosti koje će unaprediti poštovanje osnovnih ljudskih prava i uticati na unapređenje vladavine prava. U procesu pristupanja Evropskoj uniji, Republika Srbija u obavezi je da ispuni uslove iz Klastera 1 koji predstavlja osnovu procesa pristupanja. Aktuelni izveštaj Evropske komisije o napretku Srbije za 2025. godinu naglašava potrebu za konzistentnom primenom propisa i institucionalnog okvira koji se odnosi na vladavinu prava.
 
Izveštaj Evropske komisije o napretku Srbije za 2025. godinu naglašava potrebu za konzistentnom primenom propisa, jačanjem institucija za zaštitu ljudskih prava i radom na:
 
•      Institucionalnom okviru za promociju, zaštitu i sprovođenje ljudskih prava
•      Unapređenje pravnog okvira za anti-diskriminaciju
•      Unapređenje borbe protiv govora mržnje i zločina iz mržnje
•      Akcionim planovima za borbu protiv nasilja nad ženama
•      Zaštiti prava LGBTIQ osoba i nacionalnih manjina
•      Slobodi izražavanja, zaštiti novinara i reformi medijskog zakonodavstva
 
Predlozi projekata u okviru konkursa za finansiranje predloga projekata „Prvo prava“ direktno odgovaraju na potrebe u oblasti vladavine prava, podržavajući one predloge i inicijative koje menjaju javne politike i aktiviraju građane kroz učešće u javnom životu. 













[bookmark: _zhhxyncusknc]2. Ko može da se prijavi?
Konkurs je organizovan kroz dva lota koji ciljaju različite tipove podnosilaca i različite pristupe rešavanju problema. Pre nego što nastavite s čitanjem, proverite u koji lot spadate.
 
	LOT 1: Javno zagovaranje
	LOT 2: Građanski aktivizam

	Za koga?
Udruženja građana, fondacije, zadužbine i mreže OCD registrovane u Agenciji za privredne registre pre 1. januara 2023. godine.
 
Šta se finansira?
Javnozagovaračke inicijative usmerene na izmenu ili bolju primenu strategija, zakona i javnih politika u oblasti ljudskih prava i vladavine prava.
 
Iznos i trajanje:
Do 10.000 EUR | 10–12 meseci
Dodeljuju se 3 granta.
 
Posebni uslovi:
Prosečni godišnji prihod ispod 6 miliona dinara (za poslednje 3 godine: 2022, 2023, 2024). Organizacije koje su počele da rade 2022. računaju prosek za 2 godine (2023. i 2024.)
 
Organizacija mora imati prethodno iskustvo u zagovaračkim inicijativama
	Za koga?
Neformalne grupe (minimum 3 člana) ili udruženja građana koja su sprovodila projekte u vrednosti do 15.000 EUR.
 
Šta se finansira?
Kreativne građanske inicijative koje kroz debate, performanse, kampanje, izložbe i druge kreativne akcije skreću pažnju na ugroženost ljudskih prava.
 
Iznos i trajanje:
Do 5.000 EUR | 6–8 meseci
Dodeljuje se 7 grantova.
 
Posebni uslovi:
Neformalne grupe moraju imati Memorandum o saradnji sa registrovanim udruženjem iz APR-a
 
 
Prethodno zajedničko iskustvo članova grupe u sprovođenju projekta ili aktivnosti


[bookmark: _ie1dtn73z6m2]Uslovi koje oba lota moraju ispuniti
Bez obzira na lot za koji se prijavljuju, svi podnosioci moraju da:
 
•      imaju sedište na teritoriji lokalne samouprave za koju podnose projekat
 (ili zagovaraju na regionalnom/nacionalnom nivou)
•      podnesu samo jedan predlog projekta
•      ne budu državne institucije, partijske ili verske organizacije, ni profitni sektor
[bookmark: _c4hmoih2b9te]3. Tematski okvir 
Svi projekti  moraju biti usmereni na unapređenje poštovanja ljudskih prava i jačanje vladavine prava u Srbiji. Tematski fokus je na prioritetnim temama koje se tiču vladavine prava i ljudskih prava. 
[bookmark: _i8f6cd9mi2g8]Prioritetne teme
•      Osnovna građanska i politička prava (Lot 1 i 2): pravo na život, zabrana torture, sloboda izražavanja, sloboda okupljanja, pravo na slobodu i bezbednost, itd.
•      Prava manjinskih i ugroženih grupa: žene, migranti, nacionalne manjine, LGBTIQ+ osobe, osobe sa invaliditetom
•      Vladavina prava i primena javnih politika: monitoring, zagovaranje za izmene, analiza propisa
•      Teme koje Izveštaj Evropske komisije o napretku Srbije za 2025. godinu adresira
[bookmark: _fkgstecklnoc]Tipovi aktivnosti koji su prihvatljivi
Lot 1: Javno zagovaranje
Aktivnosti projekta treba da budu usmerene na izmenu/donošenje ili bolju primenu strategija, akcionih planova zakona i drugih dokumenata javnih politika koje se odnose na unapređenje poštovanja ljudskih prava i obezbeđivanje vladavine prava u Republici Srbiji. Predlozi projekata u okviru Lot 1 moraju da imaju javnozagovaračku komponentu, kao i istraživačku komponentu. 
 
Lot 2: Građanski aktivizam
Aktivnosti projekta treba da uključuju građane i fokusiranju njihovu pažnju na ugroženost konkretnog ljudskog prava, ili određenih društvenih grupa, kroz različite pristupe poput debata, konferencija, radionica u zajednici, performansa i izložbi, online kampanja, akcija podizanja svesti, itd.
 
	Napomena: Svi podnosioci treba da se fokusiraju na aktuelne društvene i političke probleme, jasno osvetle problem i predlože rešenja kroz uključivanje građana u sve faze projekta.


 


[bookmark: _1eow1f9yjbio]4. Budžet projekta
[bookmark: _dwvaw7cd3jwo]Iznosi i struktura grantova
	 
	LOT 1
	LOT 2

	Maks. iznos granta
	10.000 EUR
	5.000 EUR

	Broj grantova
	3
	7

	Trajanje projekta
	10–12 meseci
	6–8 meseci

	Operativni troškovi
	max. 30% vrednosti granta
	max. 30% vrednosti granta


 
Smernice za popunjavanje budžeta
[bookmark: _6ciymgb7iq5]Pri popunjavanju budžeta neophodno je da vodite računa da maksimalni iznos sredstava za koji konkurišete u koloni doprinos Inicijative mladih za ljudska prava ne prelazi odgovarajući maksimalni iznos (Za Lot 1 10.000 evra, za Lot 2 5.000 evra). Doprinos drugih donatora ili organizacije nije uslov za podnošenje uspešnog predloga projekta. Pod doprinosom se smatra isključivo novčani doprinos, a ne i onaj u dobrima i/ili Uslugama.

Budžet se popunjava u evrima, dok će iznos sredstava dobitnicima biti isplaćen u dinarskoj protivvrednosti. 
[bookmark: _f8sah6vit7ap]Vrste troškova
[bookmark: _6gm7oig01x15]Operativni troškovi su troškovi povezani sa iznajmljivanjem kancelarijskog prostora, komunikacije, bankarske provizije, troškovi kancelarijskog materijala, knjigovodstvene usluge, kao i plate zaposlenih na implementaciji projekta (projektni koordinatori, projektni asistenti i sl.). Operativni troškovi ne smeju da pređu 30% vrednosti granta.
[bookmark: _qs4b5sbfbjyc]Programski troškovi su oni troškovi koji su u direktnoj vezi sa projektnim aktivnostima, uključujući honorare osoba angažovanih na realizaciji projektnih aktivnosti (treneri, konsultanti, radioničari, itd.). Troškovi komunikacije i vidljivosti projekta spadaju u programske troškove i obavezno je da budu uključeni u budžetu.






[bookmark: _khlzve3s9ke6]Prihvatljivi troškovi
•      Programski troškovi direktno vezani za aktivnosti projekta (uključujući honorare angažovanih lica)
•      Operativni troškovi: plate, zakup prostora, komunikacije, bankarske provizije, kancelarijski materijal, knjigovodstvo
•      Troškovi komunikacije i vidljivosti projekta (obavezno uključiti)
 
Napomena: Svi troškovi u budžetu iskazuju se bez PDV-a. PDV nije prihvatljiv trošak u okviru ovog poziva. Dobitnici sredstava dužni su da ostvare oslobađanje od plaćanja PDV-a u skladu sa važećim propisima.
[bookmark: _hcdf5yedbw2]Neprihvatljivi troškovi
· Troškovi koji su nastali pre zvaničnog početka projekta, uključujući i one u vezi sa pripremom predloga projekta;
· Troškovi aktivnosti koje su finansirane iz sredstava Evropske unije kroz drugi projekat
· Troškovi za angažovanje državnih službenika (onih koji učestvuju na projektu kao zaposleni);
· Troškovi kojima se finansiraju aktivnosti koje izazivaju diskriminaciju prema bilo kojoj grupi na osnovu godina, roda, prelaska na drugi posao, invaliditeta, rase, nacionalne pripadnosti, pola i seksualne orijentacije, trudnoće i materinstva, religije ili uverenja;
· Plaćanja za robu ili usluge povezane sa radovima ili aktivnostima koje su već finansirane iz drugih izvora;
· Aktivnosti koje krše pravila zakonodavstva Republike Srbije;
· Administrativne kazne, prekršajne kazne, druge novčane kazne, penali i povezani pravni troškovi;
· Plaćanja u vezi sa nepravednim otpuštanjem sa posla i povezani pravni troškovi;
· Nenaplaćena potraživanja od trećih lica;
· Finansiranje terorizma ili druge zloupotrebe sredstava, nadoknada sredstava koja su izgubljena zbog prevare, korupcije, mita ili krađe;
· Plaćanje bonusa zaposlenima;
· Kupovina zemlje ili objekata;
· Nepredviđene situacije i premije osiguranja;
· Pokloni;
· Inflacije i kursne razlike.




[bookmark: _bd97fx6z7oyc]5. Kako se prijaviti?
[bookmark: _76getjxt2pb]Korak 1 — Preuzmite formulare
Svi formulari dostupni su na sajtu YIHR:
 
•      Prijavni formular za Lot 1 — Javnozagovaračke inicijative
•      Prijavni formular za Lot 2 — Inicijative građanskog aktivizma
•      Tabela budžeta
 
Formulari sadrže sve instrukcije za popunjavanje. Pažljivo pratite uputstva unutar dokumenta.
[bookmark: _5o8qmgvp8lzu]Korak 2 — Popunite obrazac
[bookmark: _742xr0xdz0cv]Formulare možete da popunite na srpskom ili engleskom jeziku.
•      Popunite prijavni formular za odgovarajući lot
•      Popunite tabelu budžeta u Excel formatu
•      Formular sačuvajte u PDF formatu
•      Ukoliko ste nformalna grupa, priložite Memorandum o saradnji sa registrovanim udruženjem građana
[bookmark: _d3ghpe9kf20r]Korak 3 — Pošaljite prijavu
	Mejl: konkurs@yihr.org Naslov poruke: Prvo Prava - IME ORGANIZACIJE Rok: subota, 1. avgust 2026. do 23:59h


 
[bookmark: _eu4mku3rzdmz]Info sesije
Tokom trajanja konkursa biće organizovane info sesije uživo i online. Pratite sajt i društvene mreže Inicijative mladih za ljudska prava gde će biti objavljene informacije o datumu i načinu prijave za učešće na info sesijama.
 
Pitanja o konkursu možete slati na konkurs@yihr.org najkasnije do ponedeljka, 20. jula 2026. do 12:00h.


 
[bookmark: _6yx93v66tyvd]6. Kriterijumi selekcije
Prijave prolaze kroz tri faze selekcije. Tri faze odnose se na administrativnu i programsku selekciju, zatim evaluaciju predloga, i finalnu odluku. Tim Inicijative mladih za ljudska prava zadužen je za prvu fazu selekcije, dok drugu fazu selekcije sprovodi tročlana nezavisna komisija sastavljena od eksperata za različite aspekte vladavine prava i ljudskih prava. 
[bookmark: _92w4sci4tbv7]Faza 1 — Administrativna i programska provera
Tim Inicijative mladih za ljudska prava obavlja inicijalnu procenu svih predloga projekata odnosno da li ispunjavaju osnovne administrativne i programske kriterijume. Svi kriterijumi moraju da budu ispunjeni kako bi se projekat kvalifikovao za dalje faze evaluacije. Neispunjavanje bilo kog od administrativnih kriterijuma automatski isključuje prijavu iz daljeg razmatranja.
Administrativni kriterijumi:
•      Formular je kompletno popunjen (Predlog projekta i budžet)
•      Prijava je podneta u predviđenom roku
•      Lot 1: podnosilac je pravno lice registrovano u APR-u pre 1.1.2023.
•      Lot 1: prosečni godišnji prihod ispod 6 miliona dinara
•      Lot 2: neformalna grupa ili udruženje odgovarajućeg iskustvenog profila
•      Lot 2: prijava sadrži Memorandum o saradnji sa registrovanim udruženjem građana
Osnovni programski kriterijumi:
•      Lot 1: projekat je usmeren na javno zagovaranje (istraživanje + predlog rešenja + participacija građana)
•      Lot 2: aktivnosti uključuju građane i skreću pažnju na ugroženost nekog prava
•      Aktivnosti se uklapaju u tematski okvir (ljudska prava i vladavina prava)

Aplikanti koji pošalju nepotpune prijave neće biti kontaktirani kako bi poslali dopunu prijave! 











[bookmark: _o1i5bfpuzgv9]Faza 2 — Kvalitativna evaluacija
Nezavisna komisija sastavljena od eksperata u oblasti vladavine prava i ljudskih prava rangiraju prijave prema utvrđenim kriterijumima:
 
	Kriterijum
	Opis

	Relevantnost problema
	Problem je relevantan za zajednicu na lokalnom, regionalnom i/ili nacionalnom nivou, opisan jasno i detaljno. 

	Jasnoća problema
	Problem je jasno i konkretno objašnjen u predlogu.

	Realizam pristupa
	Pristup rešavanju problema je realističan, a sistemsko rešenje dostižno.

	Dostižnost cilja
	Specifičan cilj projekta je realističan i ostvariv u predviđenom periodu implementacije.

	Istraživanje i politike
	(Lot 1) Projekat uključuje istraživanje za unapređenje postojećih javnih politika, donošenje novih ili praćenje implementacije.

	Koherencija ciljeva
	Postoji jasna veza između ciljeva, aktivnosti i očekivanih rezultata projekta.

	Budžet
	Procena troškova za budžet je realna i u skladu sa predloženim aktivnostima. Budžet je izbalansiran. 

	Kapaciteti podnosioca
	Podnosilac projekta ima dovoljan broj ljudi, eksperte i volontere za realizaciju.

	Prethodno iskustvo
	Podnosilac ima iskustvo u javnom zagovaranju, građanskom aktivizmu ili relevantnim prethodnim projektima/grupama.


 
[bookmark: _2vcp7062yuot]
[bookmark: _uc66n71w1utk]
[bookmark: _4f6acpdte3gf]Faza 3 — Finalna odluka
Inicijativa mladih za ljudska prava zadržava pravo da utvrdi finalnu listu projekata i da ospori preporuku nezavisne komisije ukoliko proceni da je rad organizacije u sukobu s vrednostima i interesima projekta.
 
Finalna lista 10 podržanih projekata biće objavljena na sajtu YIHR i projekta Prvo Prava.
[bookmark: _bod3ilalvd0e]7. Šta sve uključuje podrška?
Organizacije civilnog društva i neformalne grupe čiji projekti budu izabrani za finansiranje ne dobijaju samo finansijsku podršku za njihovu realizaciju, već i dodatnu podršku usmerenu ka izgradnji kapaciteta civilnog društva. Između ostalog, izabrane organizacije civilnog društva i neformalne grupe će imati priliku da dobiju:
 
•      Program obuka i umrežavanja sa drugim podržanim organizacijama i grupama u okviru projekta
•      Ekspertska mentorska podrška tokom implementacije — iz oblasti javnog zagovaranja, ljudskih prava, projektnog i finansijskog menadžmenta
•      Promocija inicijativa kroz video materijale i priče o uspesima, putem medija i društvenih mreža
•      Završni javni događaj na kome će biti predstavljeni rezultati, dostignuća i izazovi svih podržanih projekata
 
8. Kontakt i korisni linkovi
 
	E-mail za prijave
	konkurs@yihr.org


 
	Rok za pitanja
	 20. jul 2026. godine


 
	Rok za prijave
	 1. avgust 2026. godine


 
	Sajt
	 www.yihr.rs 

